لوقا int
تانیشلیق
بو کیتاپ لوقا آدلی طِبیب طارافیندان یازیلدی. اُل عیسی ایمان گِتیرِن اَوَّلکی آداملارینگ بیریدی. لوقا عیسانینگ دورموشینینگ، گُرکِزِن قودراتلارینینگ، واغیظلارینینگ شاهادی بُلان آداملارینگ گورّونگلِرینی ایخلاص بیلِن ییغناپ، ایکی کیتاپ: لوقانینگ اینجیلی و رِسولّارینگ ایشلِری کیتاپلاری یازدی.
لوقا اینجیلی عیسی مسیحینگ نِجات بِریَندیگی باراداقی خاباری هِمّهلِره معلیم اِتمِک ماقصادی بیلِن یازیار. بو نِجات بِریَن قادیمداقی پیغامبارلار آرقالی خودای طارافیندان واعدا بِرلیپدی. لوقا بو اینجیلینگ دینگه بیر نِسل یا-دا خالق اوچین دَل-ده، هِمّه آدامزات اوچیندیگینی قایتا-قایتا آیدیار. اُل قاریپلار و آیالّار یالی کَن کِمتوتولماغلارا و ظولوما دوچار بُلیانلار بارادا عیسی مسیحینگ قارینداشلیق بیلِن قایغی اِدِندیگینی بِیان اِدیَر. لوقا عیسی مسیحینگ اُزی بارادا آیدانلارینی میثال گِتیریپ، شونی یازیار: «خودایینگ روحی اوستومدِدیر. قاریپلارا خوش خاباری بیلدیرمِگیم اوچین، اُل مِنی سِچیپ سایلادی… ظولوم آشاغیندَکیلِری آزاتلیغا چیقارماغا، خودایینگ مِرحِمِت ییلینی اِعلان اِتمَگه مِنی ایبِردی» (لوقا 4:18).
لوقا خودایینگ سُیگوسی، مُقادِّس روح، دُغا-دیلِگینگ گویجی بارادا کَن یازیار. اُل اُز کیتابیندا عیسانینگ کَن میثالّارینی آیدیپ بِریَر. بو میثالّار عاداتی دورموشا اِساسلانیپ، خودایینگ پاتیشاهلیغی بارادا، بو شاهلیغینگ موطیع بُلماق اوچین نَمه اِتمِلیدیگینی اُقیجا سادا دیلده دوشوندیریَر.
ماضمونی
گیریش 1:1-4
یحیی پیغامبارینگ و عیسی مسیحینگ دُغولماغی، اُلارینگ چاغالیغی 1:5—2:52
عیسی مسیحینگ ایمتِحانلانماغی و تَعمیدلِنمِگی 3:21—4:13
عیسی مسیحینگ جلیلهده گُرکِزِن مُعجِزهلِری و واغیظلاری 4:14—9:50
عیسی اورشلیم اوغرایار 9:51—19:27
اورشلیمه هایباتلی گیریش و سُنگ بُلان واقالار 19:28—23:56
عیسانینگ دیرِلیشی، شَگیرتلِرینه گُرونمِگی و آسمانا آلینماغی 24:1-53
fur_Latn azb_Arab azb_Arab azb_Arab azb_Arab prs_Arab azb_Arab azb_Arab pes_Arab pes_Arab pes_Arab azb_Arab azb_Arab